**1) კორპორატიული ფართი** სადაც ჟიული მთვრალია და აფლირტებული (აცანცარებული) ღრეობამდე - ჟიული ყველაზე კარგ ხასიათზეა ძალაუფლებრივი მომხიბვლელობა. თავნებობს. თვითონ ცდილობს რო გარემო შექმნას და აიყოლიოს ხალხი. პუბლიკაზეც მუშაობს. **ჟანი:**, იმის შემდეგ რაც კრისტინმა ჟულისთან კონტაქტის შეფასება გააკეთა და უსიამოვნოდ შეიმჩნია, თავიდან ირიდებს ირიბად - მიყვება ოთახიდან გასულ კრისტინს.

2) **ერთ-ერთი ოფისი**

(შემოდის **ჟანი:** შავი ქეისით ხელში)

**ჟანი::**სულ გაგიჟდა ეს გოგო, სულ ესე შვრება

**კრისტინი:**  ვა მოხვედი?

**ჟანი::**ხო მამამისი მანქანაში ჩავსვი. უკანა გზაზე პარკინგს რომ გავცდი ჰოლში შევედი ცოტას ვიცეკვებ მეთქი და რას ვხედავ. ჩვენი პრინცესა დაცვასთან ცეკვავს, რო დამინახა ეგრევე გამოიწია და მეცეკვეო, უნდა გენახა რას ათამაშებდა. მოკლედ მაგრად აიწყვიტა.

**კრისტინი:**  ხო ეგ სულ ეგეთი გიჟი იყო, ბოლო ორი კვირაა საერთოდ გაუტია რაც კაცი გაექცა

**ჟანი::**ნეტა მამამისს რატომ არ გაყვა

**კრისტინი:**  ალბათ ნათესავების სცხვენია საქმრო რომ დაკარგა

**ჟანი::**არადა კარგი ტიპი იყო ის კაცი, მთლად ბევრი ფულიც არ ქონდა მაგრამ კიდე კარგად ეჭირა თავი. მე ხომ ვიცი სინამდვილეში რა მოხდა ჩემი თვალით დავინახე

**კრისტინი:**  რა დაინახე?

**ჟანი::**კამერებში დავინახე, რას აკეთებდა იცი? საწყობში იყვნენ, სულ შისვლები ამ კაცს მთელ სხეულზე სკოჩი შემოაკრა პირი რაღაცით გამოუტენა, ამ სკოჩს ნაწილ ნაწილ ახევდა და თან უყვიროდა ჩუმად იყავიო.

**კრისტინი:**  რაა მართლა? კაი რა...

**ჟანი::**შენ თავს ვფიცავარ, მართლა.. ეგრე იყო

**კრისტინი:** რა სირცხვილია!

**ჟანი::**მიდი რა ერთი ტორტი მომიჭერი...

**კრისტინი:**  ლუდი ხომ არ წამოგიღო?

**ჟანი::**რა ლუდი...ნახე რა გავაძრე ნამდვილი შოტლანდიურია. ეს ცოტ-ცოტა უნდა დალიო და უწყლოდ.

**კრისტინი:**  რა მაგარია (თავზე ხელს უსმევს)

**ჟანი::**ხომ გითხარი, თავზე ხელი არ დამადო არასდროს თქო!

**კრისტინი:**  მაინც სულ გაჩეჩილი დადიხარ... კაი, უბრალოდ გეფერები რა იყო

**ჟანი::**ჭიქაც წამოიღე, - ოღონდ ფართო, მამამისის ოთახშია, ჟულიმ არ დაგინახოს.

(კრისტინი შემოდის ჭიქით ტორტის ნაჭერით და პარკით ხელში)

**კრისტინი:**  აჰა...

**ჟანი::**ეგ რა არი? სად მიდიხარ?

**კრისტინი:**  ჟულის ოთახში უნდა დავდო მაღაზიაში რაღაც გამომაცვლევინა

**ჟანი::**და რა არი?

**კრისტინ:** არაფერი ისეთი რაღაც მომიტანეო

**ჟანი::**ჰა რა არი

**კრისტინი:** ტამპონებია, თვიური აქვს. დღისით გავეგზავნე მაგრამ იაფიანი ვიყიდე და ამას მე ვერ ვიკადრებო.

**ჟანი::**აუფ...ეგ გოგო რამხელა პეროებს იყრის ხოლმე, არადა მეორე წუთში შეუძლია თავი გაიბანძოს. სუფთა დედამისია. მაგასაც ეგეთი ძვირიანი მოთხოვნები ქონდა. არადა ყველაზე კარგად სოფლელებში გრძნობდა თავს. სიგარეტის სუნით ყროლდა და თან მანქანის სალონში სუნამოს ასხმევინებდა ხოლმე. შეეძლო გარეთ პიჟამოთი გასულიყო მაგრამ ბრენდული შუბა აუცილებლად უნდა მოეცვა. ამ ჟულისაც თავისი რეპუტაცია სულ ფეხებზე კიდია. ისე იქცევა მის სტატუსს რომ არ ეკადრება. წეღანაც ეს დაცვა ანას ააცალა, ხელი მოკიდა და გაიყვანა. აი ჩვენ ეგეთ რაღაცას ხო ვერ გავაკეთებდით. რა სიმახინჯეა როცა მთელი ეს სვეცკობა ცდილობს უშუალოდ მოიქცეს, უბრალო ადამიანებივით. აუ არადა მაგარი აწყობილი კია, რა მხრები აქვს! და კიდე სხვა ბევრი რამეც.

**კრისტინი:**  უფ კარგი... მაგის მკერავისგან ვიცი სინამდვილეში რა აქვს და არა. ეგეთი მაგარიც ვერ არი.

**ჟანი::**აუ ეს ქალები რა...სულ გშურთ ერთმანეთის, მე მაგალითად აუზზეც ვყოფილვარ მაგასთან ერთად. და თან ძაან მაგრად ცეკვავს.

**კრისტინი:**  კარგი ეხლა ამას დავდებ და მერე ვიცეკვოთ არ გინდა?

**ჟანი::**(უახლოვდება) აბა რა

**კრისტინი:**  (თავს დახრის მაგრამ წინააღმდეგობას არ უწევს) მართლა?

**ჟანი::**კი გპირდები.

**(შემოდის ჟული)**

**ჟული:** სად გამექეცი? ნამდვილი ჯენტლმენი ყოფილხარ!

**ჟანი::**ჩემს გოგოს მარტო ხომ არ დავტოვებ - ეს რაჯენტლმენობა არ არის?

**ჟული:** თურმე რა კარგად ცეკვავ ჟან! ეს ბედჯი რომ გაგიკეთებია რა არის, დღეს მუშაობა აკრძალულია - აბა მოიხსენი! *(თან ამფეტამინს ამზადებს გასაყნოსად)*

**ჟანი::**კარგით ჟული, მოდი მაშინ ამ პიჯაკსაც დავკიდებ და ახლავე მოვალ

**ჟული:** სად მიდიხარ აქ ვერ გაიხდი? რა იყო ჩემი გრცხვენია?

**ჟანი::**(გასვლისას) ახლავე მოვალ

**ჟული:** ანუ **ჟანი:** შენი საქმროა? მართლა ასე ეძახი?

**კრისტინი:** თქვენც ხომ გყავდათ საქმრო?

**ჟული:** ჰო ჩვენ მართლა დანიშნულები ვიყავით.

**კრისტინი:** ჰო ოღონდ ცოტა ხნით

(შემოდის **ჟანი:**)

**ჟული:** ჟან! აი ეს უკვე სხვა საქმეა! **„ვინმე“**-ს გავხარ

**ჟანი::**აჰ! ნუ მეპირფერებით!

**ჟული:** გეპირფერები?

**ჟანი::**ჩემი თანდაყოლილი მოკრძალება მაფიქრებინებს რომ ....

**ჟული:** ოჰო - ესეთი სიტყვები სად ისწავლე? თეატრში დადიხარ?

**ჟანი::**რათქმაუნდა, რეგულარულად. მუზეუმებში, ოპერაშიც და სხვადასხვა გამოფენებზე

**ჟული:** მოიცა შენ ხომ აქაური არ ხარ? იქ ამდენი რაღაც ხდებოდა?

**ჟანი::**არა, აქვე, მამაჩემი დაქირავებული მუშა იყო თქვენს მეზობლად - სხვათაშორის ბავშვობაში თქვენც ხშირად მინახიხართ.

**ჟული:** მართლა?

**ჟანი::**ჰო, განსაკუთრებით ერთი შემთხვევა მახსოვს მაგრამ ახლა ამაზე არ გვინდა

**ჟული:** არა არა! მომიყევი! რატომაც არა! მაინტერესებს

**ჟანი::**ახლა მართლა არ შემიძლია, სხვა დრო იყოს

**ჟული:** ეს სხვა დრო კიდევ როდის დადგება კაცმა არ იცის. მიდი! ახლა რომ მითხრა სახიფათოა?

**ჟანი::**არა მაგრამ მაინც, თავს შევიკავებ.

**ჟული:** დაჯექი, რატომ არ ჯდები

(**ჟანი:** იწყებს დაჯდომას)

**ჟული:** არა მოიცა, თუ შეგიძლია ჯერ რამე სასმელი მომიტანე

**ჟანი::**დარჩა რამე ნეტა? მგონი ცოტა ლუდია

**ჟული:** არა აი ეს დამისხი, ვისკი იყოს.

(ასხამს)

**ჟული:** მადლობა, შენ არ დალევ?

**ჟანი::**არა მადლობა

**ჟული:** თავაზიანი კავალერი თავის ქალბატონს კომპანიას გაუწევდა!

**ჟანი::**სწორი შენიშვნაა

**ჟული:** არ მადღეგრძელებ?

**ჟული:** რა საყვარლობაა როგორი მორიდებული ხარ

(**ჟანი:** მუხლებზე დგება, პაროდიულად ჭიქას სწევს მაღლა)

**ჟანი::**თქვენს ოჯახს გაუმარჯოს!

**ჟული:** ბრავო! ახლა ფეხსაცმელზეც უნა მაკოცო საქმე რომ ბოლომდე მიიყვანო!

(**ჟანი:** ქუსლიან ფეხსაცმელს ხდის და გამომწვევად კოცნის)

**ჟული:** შესანიშნავია! მსახიობი უნდა ყოფილიყავი.

**ჟანი::**ასე უკვე აღარ შეიძლება, ვინმე რომ შემოვიდეს?

**ჟული:** შემოვიდეს, მერე რა

**ჟანი::**იჭორავებენ

**ჟული:** იჭორაონ, მერე რა

**ჟანი::**თქვენ არ იცით რეებს ამბობენ, ისეთები გავიგე - არ მინდა გული გატკინოთ მაგრამ..

**ჟული:** მითხარი მითხარი მაინტერესებს

**ჟანი::**ისეთ სიტყვებს ხმარობდნენ...ეგონათ რომ?

**ჟული:** რა რა ეგონათ?

**ჟანი::**ხომ იცით....მოკლედ...თქვენ ხომ ბავშვი აღარ ხართ და..თუ დაინახეს როგორც სვამთ კაცთან ერთად...გინდაც ეს კაცი მე ვიყო..მარტო..ღამით...

**ჟული:** მერე რა? ჯერ ესერთი სულაც არ ვართ მარტო, შენი გოგოც აქ არის

**ჟანი::**ჰო, ოღონდ ძინავს

**ჟული:** მაშინ გავაღვიძებ (დგება, მიდის კრისტინთან, ახლოს მიაქვს სახე მის სახესთან და ღრმად სუნთქავს) კრისტინ გძინავს? კრისტინ!

(კრისტინი გაბრაზებული წამოხტება და გარბის)

**ჟული:** ღრმა ძილიც ამას ქვია

(**ჟანი:** მიყვება კრისტინს, ჟული აჩერებს)

**ჟული:** სად მიდიხარ?

**ჟანი::**ასე აღარ შეიძლება

(ჟული წინ გადაუდგება)

**ჟული:** არა, არსად არ მიდიხარ. მე წამომყევი

**ჟანი::**სად მივდივართ?

**ჟული:** დახმარება მჭირდება

(ჟული გადის სცენის მიღმა, იხდის და **ჟანი:** მიყვება - ვიდეოპროექცია)

3) ჟულის კაბინეტი, ორკაციანი სავარძელი, ეწევიან სიგარეტს ან სიგარას, ჟულის ხმა მუსიკიდან ამოდის:

სახურავზე ვზივარ და ჩამოსვლა არ შემიძლია. ქვემოთ ვიხედები თავბრუ მეხვევა არადა ვიცი რომ უნდა ჩამოვიდე. გადახტომასაც ვერ ვბედავ ვერც თავს ვიმაგრებ, ვერც ვჩერდები და ერთი სული მაქვს როდის გადმოვარდები. მოკლედ ვერც ვვარდები და ვხვდები რომ სანამ არ ჩამოვალ და მიწას ფეხს არ დავადგამ სიმშვიდე არ მეღირსება. და ფეხი თუ დავადგი, ვიცი რომ ამ მიწაში თავის დამარხვა მომინდება. შენ გქონია რამე ეგეთი?

**ჟანი::**არა მე ხშირად მესიზმრება რომ შუა ტრასაზე მაღალი ცათამბჯენის ძირას ვწევარ, მიდნა რომ სულ მაღლა ავიდე და ბოლო სართულიდან გადმოვხედო ყველაფერს. და მერე მივცოცავ გაუჩერებლად კედელი ისეთი სქელია და სრიალა, ყველაზე დაბალ ფანჯარამდეც კი იმხელა გზაა! ვიცი რომ პირველ სართულზე თუ ავძვერი ბოლომდე უკვე ადვილად ავალ მაგრამ ამ პირველ ფანჯარამდეც ჯერ ვერ მიმიღწევია. აუცილებლად ავალ. სიზმარში მაინც.

**ჟული:** წამოდი ავდგეთ, სუფთა ჰაერზე გავიდეთ

(მიდიან)

**ჟული:** თვალში რაღაც ჩაგივარდა , მაჩვენე..

**ჟანი::**არაფერი...მტვერი იქნება გამივლის.

**ჟული:** მოიცა, აი აქ დაჯექი, ნუ მოძრაობ. გაერდი! აი ასე! დამემორჩილე. ნუ მოძრაობ მეთქი! აი ასე! მორჩა, აღარ გაქვს. ახლა ხელზე მაკოცე და მადლობა გადამიხადე!

**ჟანი::**მომისმინეთ!

**ჟული:** ჯერ ხელზე მაკოცე!

**ჟანი::**მომისმინეთ!

**ჟული:** მა-კო-ცე!

**ჟანი::**ვერ ხვდებით? 25 წლის ასაკში რომ ბავშვი ხართ? რა თამაშს თამაშობთ?

**ჟული:** მე ამ თამაშში დაზღვეული ვარ.

**ჟანი::**არაფერიც, და რომც იყოთ, იცოდეთ რომ თქვენს ახლოს ცეცხლსაშიში ნივთიერებაა

**ჟული:** „ცეცხლსაშიში ნივთიერება“ -საკუთარ თავს გულისხმობ?

**ჟანი::**მე ახალგაზრდა მამაკაცი ვარ

(ჟულის უკანალზე კიდებს ხელს, ჟული ურტყამს სილას)

**ჟანი::**ხუმრობ თუ სერიოზულად დამარტყი?

**ჟული:** სერიოზულად

**ჟანი::**რაღაც ძალიან სერიოზულად თამაშობ. ცოტა მომბეზრდა ეს თამაში. თქვენის ნებართვით, სამუშაოს დავუბრუნდები.

(იღებს ქეისს)

**ჟული:** მოაშორეთ ეგ!

**ჟანი::**არა, ეს ჩემი სამსახურია, ვალდებული ვარ შევასრულო - მაგრამ აი თქვენს თამაშებში მონაწილეობას არავინ მავალდებულებს, და არც არასოდეს ვიმონაწილევებ. ამისთვის მეტისმეტად კარგი ვარ.

**ჟული:** და ამაყიც

**ჟანი::**ხან კი - ხან არა

**ჟული:** ოდესმე შეყვარებული ყოფილხარ?

**ჟანი::**შეყვარებული? შეყვარებული ალბათ არა მაგრამ

**ჟული:** მაგრამ?

**ჟანი::**მომწონებია ვიღაცეები...ძალიან მომწონებია

**ჟული:** ვინ?

**ჟანი::**მაგას ვერ მათქმევინებ

**ჟული:** ვინ იყო ის გოგო?

**ჟანი::**არ გეტყვი!

**ჟული:** რომ გთხოვო? როგორც მეგობარს, თანასწორ მეგობარს

**ჟანი::** თქვენ!

**ჟული:** (ჯდება) გადასარევი ამბავია!

4) **ჟანი::**ხო ვიცი რომ სისულელეა, როგორც გინდათ ისე მიიღეთ. ხომ ვამბობდი არ უნდა მოვყვე თქო მაგრამ უკვე დავიწყე (ამ წინადადების მანძილზე შემოდის ქორო ეპოქალური დაბალი ფენის კოსტიუმებში, რომელიც რიგ მოქმედებებს აკეთებს: ქეისის გვერდზე დევს იგივე ფერის ჩექმას, მოაცმევს ფრეკენ ჟულის მე-19 საუკუნის კორსეტს, შემოაქვთ ყვავილები და ა.შ. ერის მახასიათებელი რამოდენიმე არტეფაქტი)

**ჟანი::** მუშის ფარდულში ვცხოვრობდი შვიდ და ძმასთან ერთად, ჭუჭყიან ეზოში ერთი გოჭი დარბოდა. არც ერთი ხე იქ არ იდგა! მაგრამ ფანჯრიდან გრაფის ბაღის გალავანს ვხედავდი, გარეთ გადმოხრილი ვაშლის ხეებით. ეს სამოთხის ბაღი იყო; იქაურობას ბოროტი ანგელოზები იცავდნენ ცეცხლოვანი მახვილებით. მაგრამ, მიუხედავად ამისა, მე და სხვა ბიჭებმა მაინც მოვახერხეთ ცნობადის ხესთან მისასვლელი საიდუმლო გზის პოვნა.   
  
  
**(იცვლება მოცემულობა)**   
  
**ჟანი::** ერთ დღეს მე და დედაჩემი სამოთხის ბაღში ხახვის ნარგავების გასამარგლად შემოგვიშვეს. ბაღის ბოლოში თურქული პავილიონი იდგა, მსგავსი სილამაზის ნაგებობა მანამდე არასოდეს მენახა. ხალხი შედიოდა და გამოდიოდა, ჩუმად შევიპარე. მე სასახლეში არასოდეს ვყოფილვარ, ეკლესიის გარდა არაფერი მენახა, მაგრამ ეს უფრო ლამაზი იყო. უცებ ნაბიჯების ხმა შემომესმა. ბატონებისთვის ერთი გასასვლელი არსებობდა, მაგრამ ჩემთვის კიდევ ერთი იყო და სხვა გზა არ მქონდა , უნდა მესარგებლა.   
  
**(ჟანი:ს გაქცევის სცენის გათამაშება ქოროსთან ერთად)**   
  
**ჟანი::** მერე გავიქეცი და ვარდების ბაღში აღმოვჩნდი. აქ ვარდისფერი კაბა და თეთრი წინდები დავინახე. ეს თქვენ იყავით. მაშინვე სარეველებით სავსე ბალახში ჩავწექი, სველ, აქოთებულ მიწაზე. გაკვირდებოდით, როგორ დასეირნობდით და ვფიქრობდი: თუ სიმართლეა, რომ ყაჩაღს შეუძლია სასუფეველში მოხვდეს და ანგელოზებთან იცხოვროს, რატომ არ შეიძლება , რომ აქ, ღმერთის მიერ შექმნილ მიწაზე, გლეხის შვილი სასახლის ბაღში გრაფის ქალიშვილთან ერთად თამაშობდეს?!   
  
**ჟული:** სიღარიბე ალბათ უდიდესი უბედურებაა...

**ჟანი::** ჰო, შიგადაშიგ ისეთებიც გამოერევიან ვისაც მარიფათი აღმოაჩნდება, საზოგადოებაში მაღლა გადაინაცვლოს, მაგრამ ხშირად ხდება ასე? ამასობაში რომ იცოდეთ რა გავაკეთე. მომდევნო კვირა დღეს , როცა მამაჩემი და ოჯახის ყველა წევრი ბებიასთან გაემგზავრა, იმდენი მოვახერხე, რომ სახლში დავრჩი. საპნითა და თბილი წყლით ვიბანავე, საუკეთესო ტანსაცმელი ჩავიცვი და ეკლესიაში წავედი , თქვენ რომ მენახეთ. დაგინახეთ და სახლში დავბრუნდი, მტკიცედ მქონდა გადაწყვეტილი, რომ მოვკვდებოდი; თუმცა, ლამაზი და სასიამოვნო სიკვდილი მინდოდა, უმტკივნეულო. მაშინ გამახსენდა , რომ ანწლის ბუჩქის ქვეშ ძილი საშიში იყო. ერთი დიდი ბუჩქი იქვე გვედგა, თანაც სწორედ იმ დროს ყვაოდა. სულ დავამტვრიე ყველა ტოტი და შვრიით სავსე სკივრში საწოლი მოვიწყვე. მოკლედ, კარი გადავიკეტე და თვალები დავხუჭე; ჩამეძინა და როცა გამომეღვიძა, მართლაც ავად ვიყავი.   
არ ვიცი რა მინდოდა! რა თქმა უნდა თქვენი გულის მოგების არავითარი იმედი არ არსებობდა - თქვენ იყავით იმის განსახიერება , თუ რამდენად უიმედოდ მეჩვენებოდა იმ წრიდან გამოღწევა , სადაც დავიბადე!   
  
**ჟული:** როგორ მომხიბვლელად ჰყვებით , რომ იცოდეთ .?  
**ჟანი::** ძაღლსაც კი აქვს უფლება გრაფის ასულის ტახტზე იკოტრიალოს... (ქორო წყვეტს მოქმედებებს)

5) **ჟული:** (აქცენტი) სიღარიბე ალბათ უდიდესი უბედურებაა

**ჟანი::**კეთილი, ახლა თქვენის ნებართვით წავალ

**ჟული:** წახვალ? სად წახვალ

**ჟანი::**დიახ, ძალიან დავიღალე

**ჟული:** გასაღები აიღე და სადმე გამიყვანე, მზის ამოსვლა მინდა ვნახო!

**ჟანი::**რამდენად გონივრულად გეჩვენებათ ეს ამბავი?

**ჟული:** საკუთარ რეპუტაციას უფრთხილდები?

**ჟანი::**რატომაც არა, სულ არ მინდა დასაცინი გავხდე ან სარეკომენდაციო წერილის გარეშე გამაძევონ, ახლა, როცა საზოგადოებაში ადგილს ვიმკვიდრებ. თანაც მგონი კრისტინის მიმართაც რაღაც ვალდებულებები მაქვს.

**ჟული:** აჰა..ახლა კრისტინს აბრალებ...

**ჟანი::**და შენც. დამიჯერე, წადი და დაიძინე

**ჟული:** შენ უნდა დაგიჯერო?

**ჟანი::**ამ ერთხელ, შენთვისვე აჯობებს. გვიანია უკვე სასმელი მოგეკიდა და თავი გიხურს. წადი დაიძინე! თანაც თუ არ მომესმა, ვიღაცეები მოდიან. თუ აქ წაგვასწრეს, დავიღუპებით.

**ჟული:** ეს ხალხი ჩემზე გიჟდება, და მეც მიყვარს ისინი

**ჟანი::** დამიიჯერე, მათ არ უყვარხარ. ისინი პურს შენი ხელიდან ჭამენ და მერე იფურთხებიან. ბრბო ყოველთვის მხდალია! გაქცევით უნდა უშველო თავს.

(ორშაბათის ხმები)

**ჟანი::** გავიდეთ აქედან

**ჟული:** რატომ? სად?

**ჟანი::** ერთად არ უნდა დაგვინახონ. ზემოთ ავიდეთ

**ჟული:** მამაჩემთან? არა!

**ჟანი::** გასაღებ მაქვს, დამიჯერე, სანამ მამაშენი ჩამოვა იქ არავინ ამოვა. მენდე - მე შენი ნამდვილი ერთგული მეგობარი ვარ.

(გადიან: შემოდის რომელიმე თანამშრომელი. ხედავს ჟულის გადაღებულ სექს-თეიფს. ვიდეოს ტვირთავს სოც. ქსელში. ეკრანზე upload-როგორც დროის გასვლა)

ქორო - ჭორაობა, სკანდალი დაცინვა, კორპორატიული წესრიგი. შემოდის ჟული, small talk- არ იმჩნევენ. და იკეთებს მაკიაჟს იკეთებს.

შემოდის **ჟანი:**

**ჟანი:**: ხედავთ? ეხლა ხომ გესმის რომ აქ დარჩენა არ შეიძლება.

**ჟული:** კარგი წავიდეთ მაგრამ სად წავიდეთ

**ჟანი:**: შვეიცარიაში, იტალიურ ტბებზე. იქ ხომ არასოდეს ყოფილხართ

**ჟული:** არა. ლამაზია ხო?

**ჟანი:**: სულ ზაფხულია, ფორთოხლის სუნი დგას და დაფნის

**ჟული:** ხო მაგრამ იქ რა უნდა ვაკეთოთ?

**ჟანი:**: სასტუმროს გავხსნი. უმაღლესი კლასის მომსახურებით, უმაღლესი კლასის კლიენტებისთვის

**ჟული:** სასტუმროს?

**ჟანი:**: დამიჯერე, ნამდვილი ცხოვრება ეგააა - სულ ახალი სახეები, ახალი ენები. ერთი წუთიც კი არ გაქვს თავისუფალი რომ სისულელეებზე ინერვიულო, არ ფიქრობ ნეტავ ეხლა რა გავაკეთოო იმიტომ საქმე ყოველთვის გაქვს და თან კაპიტალი შეუჩერებელი ნაკადით გეზრდება. აი ესაა ცხოვრება

**ჟული:** ჰო ალბათ ესაა ცხოვრება, მაგრამ მე?

**ჟანი:**: თქვენ....მასპინძელი იქნებით. ჩვენი ფირმის მშვენება. შენი გარეგნობით, მანერებით, წარმატება გარდაუვალია დამიჯერე! დედოფალივით კაბინეტში იზრდები და თითის ღილაკზე დაჭერით აამუშავებთ მონებს. მოდი რა! გავეცალოთ აქაურობას - აი პირველივე რეისით (ინტერნეტში ნახულობს ან სმარტფონში). აი ათის ნახევარზე, ჯერ ჰამბურგამდე და მერე კომომდე.

**ჟული:** ეს ყველაფერი კარგი ჟან, მაგრამ შენ უნდა გამამხნევო - მითხარი, გიყვარვარ?

**ჟანი:**: ახლა ჩვენ საქმეზე ვლაპარაკობთ და აქ სიყვარულის დრო არ არის. ფაქტია რომ აქ ვერ გავჩერდებით..არა მიყვარხარ! ამაში ეჭვი არ მეპარება. თქვენ რა გეპარებათ?

**ჟული:** თქვენ არა ისა, შენობით მომმართე, ჩვენს შორის ბარიერები აღარ არსებობს. შენობით მომმართე

**ჟანი:**: არ შემიძლია! სანამ მამაშენი არსებობს არშემიძლია, ჩემს ცხოვრებაში არასოდეს შემხვედრია ადამიანი ვისაც მასზე მეტ პატივს ვცემდი. საკმარისია მის კარებს შევხედო რომ თავი პატარა მგონია. საკმარისია დამირეკოს და დაფეთებული ცხენივით გავრბივარ. ახლა კიდევ მის ქეისს რომ ვუყურებ ჟრუანტელი მივლის. ეს საშინელი აკვიატებული ნივთები და მათი მნიშვნელობები რითაც ბავშვობაში თავი გამოგვიტენეს. ეს ყველაფერი უნდა დავივიწყოთ, წავალთ და სხვაგან, და იქ ხალხი ჩემს პორტიეს დაუხრის თავს. მაგრა მე ასე აარ მოვიქცევი! მე იმისთვის არ დავბადებულვარ რომ ვინმეს თავი დავუხარო, მე მაქვს ძალა და ნებისყოფა. აი ნახავთ! შემიძლია სულ ათ წელიწადში დიდი კაპიტალი დავაგროვო და მე თვითონ მქოდნეს ჩემი ბიზნესი

**ჟული:** ეგ ყველაფერი ფეხებზე მკიდია, ამას ახლაც ვტოვებ უკანმოუხედავად. მითხარი რომ გიყვარვარ..თუ არ მეტყვი..მაშინ მე ვინ გამოვდივარ...

**ჟანი:**: გეტყვით, ათასჯერ გეტყვით მაგრამ სხვა დროს. ახლა. აქ არა. თანაც არ გვინდა ეს გრძნობები, ყველაფერს გააფუჭებს საქმეს რაციონალურად უნდა მივუდგეთ - როგორც გონიერი ადამიანები. აი იქ დაჯექით, მე აქ დავჯდები და ისე ვილპარაკოთ. ვითომ არაფერი მომხდარა.

**ჟული:** როგორც გონიერი ადამიანები....კი მაგრამ გრძნობები არ გაქვს? ღმერთო ჩემო!

**ჟანი:**: მაქვს მაგრამ კონტროლი შემიძლია.

**ჟული:** სულ ცოტა ხნის წინ ჩემს ფეხსაცმელს კოცნიდი.

**ჟანი:**: ეს მასინ იყო...ახლა სხვა საფიქრალი მაქვს

**ჟული:** ასე უხეშად ნუ მელაპარაკები

**ჟანი:**: არა უბრალოდ აზრს ვატან სიტყვებს! ერთი სიგიჟე საკმარისია, მეორეს ნუღარ ჩავიდენთ! უნდა ვიჩქაროთ. მამაშენი ნებისმიერ წუთს შეიძლება დაბრუნდეს. მოგეწონა ჩემი სამომავლო გეგმები?

**ჟული:** კი რატომაც არა, მაგრამ კითხვები გამიჩნდა. ეგ წამოწყება დიდ კაპიტალს მოითხოვს - გქვს ეს კაპიტალი?

**ჟანი:**: მე? თავისთავად...ჩემი პროფესიული გამოცდილება, სქილები, ენები, საკმარისი კაპიტალი არა?

**ჟული:** მაგრამ მაგ კაპიტალით მატარებლის ბილეთსაც ვერ იყიდით

**ჟანი:**: მართალია, ამიტომაც ვეძებ კომპანიონს, ვინც თანხებს მომიძიებს

**ჟული:** ასეთ სიჩქარეში სად გეგულება?

**ჟანი:**: შენ მეგულები

**ჟული:** მე ეს არ შემიძლია...თანაც საკუთარი ქონება არ მაქვს

(პაუზა)

**ჟანი:**: მაშინ ყველაფერი ჩაიშლება

**ჟული:** ანუ...

**ჟანი:**: ანუ ისე დარჩება როგორც არის

**ჟული:** შენ გგონია აქ დავრჩები და შენი საყვარელი გავხდები? თითი საჩვენებელი უნდა გავხდე? გგონია რომ ამ ყველაფრის მერე შევძლებ მამაჩემს თვალი გავუსწორო? არა! წავიდეთ! წამიყვანე აქედან. მომაშორე ეს დამცირება და სირცხვილი..ღმერთო ეს რა ჩავიდინე..ღმერთო..

**ჟანი:**: რა ჩაიდინე? ისეთ არაფერი რაც აქამდე ბევრს არ ჩაუდენია!

ჟული : ახლა შენც მეზიზღები! აქამდე როგორ დავედი...

**ჟანი:**: არაუშვს, მე ამოგიყვანთ, მე წამოგაყენებთ.

**ჟული:** რა მინდოდა შენგან..რა მიზიდავდა...შენი სიძლიერე? ან იქნებ ეს მართლა სიყვარული იყო...სიყვაული იყო? შენ იცი რა არის სიყვარული?

**ჟანი:**: მე? მე ვიცი რომელია...შენი აზრით აქამდე სხვასთან არ ვყოფილვარ?

**ჟული:** რა საშინელი აზრები მოგდის.. ფუ რა საშინელებებს ამბობ. (მიიწევს **ჟანი:**სკენ)

**ჟანი:**: შეყწვიტე ეს არისტოკრატის თამაში, სანერვიულო არაფერი გაქვს ერთ ნავში ვსხედვართ. მოდი ერთ ჭიქას დაგალევინებ, გიშველის

**ჟული:** ეს ღვინო საიდან გაქვს?

**ჟული:** სარდაფიდან

**ჟული:** მამაჩემის ბურგუნდიული ღვინო!

**ჟანი:**: მერე რა სიძეს არ გამოადგება?

**ჟული:** ქურდო! ღმერთო ჯიბის ქურდის თანამოაზრე ვარ! ასე დავთვერი? იქნებ სიზმარში ვარ? ჩემზე უბედური ნეტა ვინმე არის ამ წუთას დედამიწაზე?

**ჟანი:**: რამ გაგაუბედურა! ასეთი გამარჯვების შემდეგ. აბა კრისტინი გაიხსენე...როგორ ფიქრობ მას გრძნობები არ აქვს?

**ჟული:** ისიც ასეთი მეწვრილმანება? ეტყობა მსახური მსახურია

**ჟანი:**: და ბოზი ბოზია!

**ჟული:** ღმერთო! რა საშინელებაა, რა საზიზღრობაა! რატომ მოხდა ასე, ეს რატომ დამემართა. ნეტა გავქრე!

**ჟანი:**: სიმართლე გითხრა, ცოტა მეცოდები. მაშინ რომ მოგიყევი ვარდების ბაღში დაგინახე თო სიეთივე ბინძური აზრები მომდიოდა თავში როგროც ყველა დანარჩენ ბიჭს

**ჟული:** შენ ხომ ჩემს გამო თავს იკლავდი!

**ჟანი:**: ა..ეს ისე, უბრალოდ მოგიყევი (ძილი ერევა)

**ჟული:** ანუ მომატყუე?

**ჟანი:**: დაახლოებით, ჟურნალში წავიკითხე სადაც ეგეთი ისტორია ალიმენტის გადახდა არ უნდოდა ვიღაცას და ესეთი თვითმკვლეობის აქტი დადგა...

**ჟული:** აი თურმე როგორი ყოფილხარ

**ჟანი:**: აბა რა უნდა მექნა? ქალები გიჟდებიან ეგეთ ლამაზ ისტორიებზე

ჟული : ღორო!

**ჟანი:**: ნაგავო!

**ჟული:** ქორის ზურგი ნახე არა?

**ჟანი:**: მთლად ზურგი არა...

**ჟული:** და მე შენი პირველი სართული უნდა ვყოფილიყავი ხო? შენი სასტუმროს აბრა

**ჟანი:**: და მე სასტუმრო...

**ჟული:** ნაშურად უნდა დავმჯდარიყავი, გამოწყობილი და შენ ანგარიშები უნდა შეგევსო არა?

**ჟანი:**: ანგარიშებს მე თვითონაც შევავსებდი

**ჟული:** თურმე ადამიანს შეუძლია ასეთი ბინძური იყოს

**ჟანი:**: მოდი მერე, გამრეცხე

**ჟული:** შნირო! ლაქია! ჩმორო! მსახურო! ფეხზე წამოდექი, როცა გელაპარაკები!

**ჟანი:**: მსახურის ბოზო! ლაქიას საყვარელო! ენა ჩაიგდე და აქედან გაეთრიე როგორ ბედავ და მე მეძახი უწესოს. .......გგონია რომ ნებისმიერი თანამშრომელი გოგო....(ბოლომდე)....ასე მხოლოდ ცხოველები და იაფასიანი ბოზები იქცევიან!

**ჟული:** მართალია! მიდი დამარტყი - დამარტყი მიდი ბოლომდე გადამიარე! უკეთესის ღირსი არ ვარ. დამეხმარე..თუ რამე გზა არსებობს დამეხმარე რომ ამ აქედან გამოვძვრე.

**ჟანი:**: ჰო პრინციპში არ ვამბობ რომ ჩემი მხრიდან მეც არ დაგხმარებივარ ჩემს შეცდენაში. მაგრამ, როგორ ფიქრობ ჩემი სტატუსის კაცი გაბედავდა შენსკენ გამოხედას მაინც, ქალისგან რომ არ ეგრძნო გამოწვევა? ჯერ კიდევ გაოგნებული ვარ.

**ჟული:** და ამაყი...

**ჟანი:**: შეიძლება. მაგრამ ვაღიარებ რომ არ მეგონა პრიზი ესე მალე თუ მერგებოდა, ტკბობაც ვერ მოვასწარი

**ჟული:** კიდე დამარტყი

**ჟანი:**: არა. წაქცეულს არ ვურტყამ და მითუმეტეს ქალს. ბოდიშს გიხდით ყველაფრისთვის... (პაუზა) მაგრამ მეორეს მხრივ სასიამოვნოა, თურმე ქვემოთ მყოფებს რაც ბრწყინვალედ გვეჩვენებოდა ოქრო სულაც არ ყოფილა. რომ მშვენიერი სახე უბრალოდ შეღებილი ყოფილა და გაპრიალებული ფრჩხილის ქვეშაც შეიძლება ჭუჭყის ზოლი იპოვო. მაგრამ თან ვწუხვარ, რისი ამხელა მოლოდინებიც მქონდა ისეთი ღირსებული არ აღმოჩნდა. ისე როგორ დაეცით, რომ თქვენი მდივანიც კი თვენზე მაღლა დგას.

**ჟული:** ისე ლაპარაკობ, თითქოს უკვე რამით ჩემზე მაღლა იდგე.

**ჟანი:**: ასეცაა, აბა დააკვირდი- მე შემეძლო ბიზნესმენის მეუღლედ მექციეთ. თქვენ კი ვერასოდეს მაქცევდით ბიზნესმენად.

**ჟული:** ქურდო! შენ ქურდი ხარ, მე კი არა

**ჟანი:**: ქურდობა სულაც არაა უარესი დანაშაული, ბევრად უფრო ცუდიც არსებობს! შენ უმაგრესი ქალი ხარ, ჩემნაირი კაცისთვის მეტისმეტად კარგი. სიმთვრალის მსხვერპლი გახდი და ახლა თავს ირწმუნებ რომ გიყვარვარ, არაუშავს. მაგრამ მე ვერასოდეს შევეგუები შენი შინაური ცხოველის როლს, შენ კი ნამდვილი სიყვარულის მოპოვებას ჩემთან ნამდვილად ვერ შეძლებ.

**ჟული:** დარწმუნებული ხარ?

**ჟანი:**: გინდა მითხრა რომ ეს შესაძლებელია? არა..კი ბატონო..მე შემიძლია შეგიყვარო. ძალიან ლამაზი ხარ, დახვეწილი, განათლებული და მომხიბვლელი როცა ინდომებ კაცს ისე დააბამ რომ ვერასოდეს მოგშორდება. (წელს ხელს ხვევს) ერთი კოცნა და..

**ჟული:** თავი დამანებე! ესე არა!

**ჟანი:**: აბა როგორ? ასე ვერაო! მოფერებით და ტკბილი სიეტყვით ერა..სამომავლო გეგმებზე ფიქრით ვერა,..დამცირებისგან გადარჩენით..ვერა..აბა როგორ?

**ჟული:** როგორ? როგორ? არ ვიცი..საერთოდ არაფერი არ ვიცი..მეზიზღები, ვირთხასავით მაგრამ გაქცევა არ შემიძლია

**ჟანი:**: ერთად გავიქცეთ,

**ჟული:** უნდა გავიქცეთ მაგრამ ძალა აღარ მაქვს...დამისხი. (საათს დახედავს)

**ჟანი::** იმდენს ნუ დალევ რომ დათვრე. **ჟული:** მერე რა.  **ჟანი::** როგორ თუ რა?!

**ჟული:** ჩვენ აუცილებლად გავიქცებით , ოღონდ ჯერ უნდა ვილაპარაკოთ, ანუ მე უნდა ვილაპარაკო, იმიტომ რომ აქამდე მხოლოდ შენ ლაპარაკობდი, შენს გეგმებზე . ახლა მე მინდა ჩემს ცხოვრებაზე მოგიყვეთ, რომ უკეთესად გავიცნოთ ერთმანეთი, სანამ ერთად წავალთ. **ჟანი::** არ ინანებ შენი საიდუმლოებების შესახებ თუ მომიყვები ?

**ჟული:** ჩემი საიდუმლოებები ისედაც ყველამ იცის **.** დედაჩემი გახსოვს ? თუმცა შენ საიდან გემახსოვრება.  **ჟანი::** ბოლო წლებში მახსოვს.

**ჟული:** ხო, დედაჩემი! საყვარელი და ძვირფასი დედა, რომელიც თანასწორობის იდეით გაზარდეს, ასწავლიდნენ , რომ ქალი თავისუფალია და ა.შ. ამიტომაც ეზიზღებოდა ქორწინება და ოჯახი, როგორც ძალადობრივი მექანიზმი. როდესაც მამამ ხელი სთხოვა, თავიდანვე გამოუცხადა - შენი კუთვნილება არასოდეს გავხდები მაგრამ თუ გინდა საყვარლები ვიყოთო. დედამ მიზანს მიაღწია: ვნებით მოცულმა მამამ, დაიჯერა რომ ქორწინების გარეშეც შეძლებდნენ ჰარმონიულ ცხოვრებას, მაგრამ ამის გამო თავისმა წრემ მოიკვეთა და მამა იძულებული გახდა სახლში ჩამჯდარიყო. ამან ძალიან ცუდად იმოქმედა მამაჩემზე. ამასობაში მე გამაჩინეს, - როგორც ვხვდები დედაჩემის სურვილის საწინააღმდეგოდ. ბავშვობაში ხშირად გამიგია, როცა რამეზე მიბრაზდებოდა მიყურებდა , იღიმოდა და ამბობდა - როგორ მოულოდნელად გაჩნდიო! მაშინ ვერ ვხვდებოდი, მაგრამ , ახლა, როცა მისი ცინიკურად მომღიმარი სახე მახსენდება , ვხვდები, რომ ჩემი გაჩენით დედაჩემმა სერიოზული ტრავმა მიიღო. და მერე გადაწყვიტა რომ ბუნების შვილად გავეზარდე - ყველაფერს მასწავლიდნენ რასაც ბიჭები სწავლობდნენ, მე უნდა ვყოფილიყავი მაგალითი იმის დასამტკიცებლად რომ ქალი ისეთივეა - როგორიც მამაკაცი. ბიჭის ტანსაცმელს ვიცვამდი, სანადიროდ დავდიოდი. ოჯახში ისე აეწყო ყველაფერი, რომ დედა კაცის საქმეს აკეთებდა მამა ქალის, ამიტომ ყველაფერი თავდაყირა დადგა, ყველაფერი უკან - უკან მიდიოდა. ამის გამო საზოგადოებაში ხუმრობაც კი დაიწყეს ჩვენზე. საბოლოოდ მამაჩემი თითქოს გამოფხიზლდა და აჯანყება მოაწყო, რის მერეც ყველაფერი მისი ნება-სურვილის მიხედვით კეთდებოდა. დედაჩემი დაავადდა - არ ვიცი რა სჭირდა , მაგრამ ხშირად ჰქონდა შეტევები, ბევრს სვამდა, ოთახში იკეტებოდა , ზოგჯერ მთელი ღამით მიდიოდა და სახლში გამთენიისას ბრუნდებოდა. მერე ის დიდი ხანძარი გაჩნდა , მთელი ქარხანა დაიწვა , ძალიან უცნაურ გარემოებაში და ეჭვი გაჩნდა რომ ვიღაცამ ხანძარი განზრახ გააჩინა, რადგან შემთხვევა კვარტალური დაზღვევის ვადის გასვლიდან მეორე დღეს მოხდა, თანაც დაზღვევის გადასახადი , რომელიც მამაჩემის ბუღალტერს უნდა გადაერიცხა , რატომღაც დაგვიანებული აღმოჩნდა. (ჟული ისხამს სასმელს)  **ჟანი::** ნუ სვამ ამდენს.

**ჟული:** საერთოდ უფულოდ დავრჩით, მამამ აღარ იცოდა საიდან ეშოვნა ფული. დედაჩემის წყალობით ძველი მეგობრებიდან აღარავინ დარჩა. მამაჩემმა იმედი დაკარგა , და სწორედ ამ დროს დედამ ურჩია, მისი ახალგაზრდობის მეგობრისგან ფული ესესხა. მამამ ფული ისესხა მაგრამ იმ კაცს პროცენტი არ მოუთხოვია, რაც ძალიან გასაკვირი იყო. ასე რომ მამამ ბიზნესის კეთება თავიდან დაიწყო.   
შენი აზრით , ვინ დაწვა სახლი ?  **ჟანი::** დედაშენმა

**ჟული:** დაიცი , ის მსესხებელი, დედაჩემის ახალგაზრდობის მეგობარი ვინ იყო ? **ჟანი::** დედაშენის საყვარელი ?

**ჟული:** და ფული ვისი იყო ?  
**ჟანი::** არა, ეგ არ ვიცი.

**ჟული:** დედაჩემის! **ჟანი::** ანუ წესით , ეგ ფული მამაშენსაც ეკუთვნოდა, თუ საქორწინო კონტრაქტი გააფორმეს?

**ჟული:** არა, კონტრაქტი არ გაუფორმებიათ. დედაჩემს არ უნდოდა თავისი ქონების განკარგვის უფლება მამაჩემისთვის მიეცა, ამიტომ მიაბარა ეს ფული... „მეგობარს“ **ჟანი::** რომელმაც ფული დაატრიალა!

**ჟული:** დიახ. ამას მამაჩემიც მიხვდა , მაგრამ თავისი ცოლის საყვარელს სამაგიეროს ვერ გადაუხდიდა, ვერც დაამტკიცებდა რომ ეს ფული დედაჩემს ეკუთვნოდა.მამამ თვითმკვლელობა სცადა , მაგრამ ამბობენ არ გამოუვიდაო. ეს იყო დედაჩემის შურისძიება, რადგან, მანამდე მამამ ყველაფერის გაკონტროლება დაიწყო. მამამ დედას ყველაფერზე პასუხი აგებინა. წარმოიდგინე როგორი ხუთი წელი გავატარე! მამაჩემს თანავუგრძნობდი მაგრამ მაინც დედაჩემის მხარეს ვიყავი, რადგან მაშინ ყველაფერი არ ვიცოდი. დედაჩემისგან ვისწავლე კაცების უნდობლობა და სიძულვილი. ყველამ იცოდა , დედას როგორ სძულდა კაცები, - მის წინაშე დავიფიცე , რომ კაცის მონა არასოდეს გავხდებოდი. **ჟანი::** და იმ ტიპზე დაინიშნე

**ჟული:** მხოლოდ იმიტომ რომ ჩემი მონა გამხდარიყო. **ჟანი::** და თვითონ მონობა უნდოდა?

**ჟული:** შეიძლება უნდოდა კიდეც, მაგრამეგ უკვე მე აღარ მინდოდა! **ჟანი::** საწყობში დაგინახეთ.

**ჟული:** რა დაინახე ?   
**ჟანი::** რაც მოხდა.

**ჟული:** რა მოხდა?  
**ჟანი::** არა არ გვინდა ამაზე ლაპარაკი.

**ჟული:** რატო? მოიცა, იმ ნაძირალამ მოგიყვა რამე?  
**ჟანი::** იმან ჩაშალა ნიშნობა.

**ჟული:** ტყუილია! !!! ყველაფერი მე ჩავშალე! ნაძირალა!

**ჟანი::** სულაც არ იყო ნაძირალა.   
  
**ჟული:** იყო!

**ჟანი:**: შენც გეზიზღება კაცები?

**ჟული:** თითქმის ყოველთვის....მაგრამ ზოგჯერ ...როცა სისუსტე მძლევს...

**ჟანი:**: მეც გეზიზღებით?

**ჟული:** უსაზღვროდ! ცხოველივით დავაკვლევინებდი შენს თავს!

**ჟანი:**: ასე არა?

**ჟული:** გავემგზავროთ

**ჟანი:**: და ერთმანეთს ტანჯვაში ამოვხადოთ სული?

**ჟული:** არა რატომ...რამდენიმე დღე შეგვიძლია ვისიამოვნოთ...შეიძლება რამდენიმე კვირაც, სანამ გასტანს სიამოვნება და მერე დავიხოცოთ...

**ჟანი:**: დავიხოცოთ? რა სისულელეა! ამას ისევ სასტუმროს გახსნა ჯობია.

**ჟული:** კომოს ტბის პირას

**ჟანი:**: სავსეა იქაურობა ვილებით, რომლებსაც შეყვარებულ წყვილებზე აქირავებენ მომგებიანი საქმეა - წარმოიდგინე, თავიდანვე ექვსი თვით ქირაობენ ხოლმე და მერე სამ კვირაში მიდიან

**ჟული:** სამ კვირაში? რატომ?

**ჟანი:**: ჩხუბობენ და იმიტომ - მაგრამ ქირა მაინც გადასახდელია, ასე გაგრძელდება გამუდმებით - სიყვარული სულ იარსებებს. მერე რა რომ საკმაოდ ხანმოკლე რამაა.

**ჟული:** ჩემთან ერთად სიკვდილი არ გინდა?

**ჟანი:**: შენთან ერთად კი არა საერთოდ არ მინდა სიკვდილი. იცი რა, ცოტა მომბეზრდა ეს ლაპარაკი - წავალ დავიძინებ.

**ჟული:** არ იცი რა ევალება კაცს იმ ქალის მიმართ, რომელიც შეარცხვინა?

**ჟანი:**: არავის ვალი არ მინდა მქონდეს - ფულს იღებს და მაგიდაზე დებს.

**ჟული:** იცი რა წერია კანონში?

**ჟანი:**: სამწუხაროდ კანონის არ სჯის ქალს რომელიც კაცს აცდუნებს.

**ჟული:** აი რა მივიღე იმისთვის რომ რიგით მუშასთან გულწრფელი ვიყავი და ჩემი ოჯახის ღირსება ვანდე.

**ჟანი:**: ღირსება...მე ხო გაფრთხილებდი, არ იყო საჭირო ამდენი დალევა.

**ჟული:** როგორ ვნანობ! როგორ ვნანობ! ნეტა გიყვარდეთ მაინც

**ჟანი:**: ბოლოჯერ გეკითხები - რას გულისხმობ! რა გინდა!!! უნდა ვიტირო თუ სკოჩს გადამაკრავ? უნდა გაკოცო და სამი კვირით ტბაზე გაგიტყუო..რომ მერე...რა?...რა უდნა ვქნა? შენ რა გინდა? უკვე უხერხულიც კია. არ უნდა მომესმინა ქალისთვის...ჟული მე ვხედავ რომ იტანჯები, ვხედავ რა უბედურიც ხარ მაგრამ შენი გაგება არ შემიძლია! არ გვინდა ეს ყველაფერი - ჩემნაირებისთვის სიყვარული მოვალეობაა, თქვენსავით მთელი დღეები და ღამეები რომ სიყვარულს დავუთმოთ, ამისთვის არ გვცალია. თქვენ ავად ხართ ფრეკენ, დედათქვენი კი ნამდვილად გიჟი იყო.

**ჟული:** ოღონდ გეხვეწები ნუ მაწყენინებ. როგორ ადამიანურად ლაპარაკობ ახლა.

**ჟანი:**: მაშინ შენც ადამიანურად მოიქეცი. სახესი შემაფურთხე, და იმის უფლებასაც არ მაძლევ რომ შემოაწმინდო.

**ჟული:** დამეხმარე! დამეხმარე! მითხარი რა ვქნა!

**ჟანი:**: ნეტა ეგ ვიცოდე

**ჟული:** ვიცი რომ გადარეულივით ვიქცეოდი, გავგიჟი- მაგრამ..გამოსავალი არ არსებობს?

**ჟანი:**: არ დარჩი, დაწყნარდი - არავინ არაფერი არ იცის.

**ჟული:** შეუძლებელია! ყველამ იცის! ხალხმაც და კრისტინმაც!

**ჟანი:**: დანამდვილებით არაფერი იციან, თანაც მაგათ ვინ დაუჯერებს

**ჟული:** ჰო მაგრამ... ვიდეო??

**ჟანი:**: ეგ როგორ არ გამახსენდა..მხოლოდ ერთი გზა არსეობს- აქედან წასვლა. ზეგ დილით ყველგან ამას დაწერენ - ამას მამაშენი არ გვაპატიებს

**ჟული:** არ შემიძლია წასვლა, არც დარჩენა - დამეხმარე! ისე დავიქანცე, ძალა აღარ მაქვს. მიბრძანე! ამამოძრავე, მე თვითონ უკვე ვეღარ ვაზროვნებ- ვერაფერს ვეღარ ვაკეთებ.

**ჟანი:**: რა საცოდავი არსება ხარ...ვერ ვხვდები ცხვირი მაღლა რატომ აგიწევია და თავი უზენას ქმნილებად რატომ მოგაქვს? კარგი გიბრძანებ: ზემოთ ახვალ, სამგზავრო ფულს აიღებ და აქ ჩამოხვალ.

**ჟული:** წამომყევი...

**ჟანი:**: აჰა ისევ...ახლავე წადი!

**ჟული:** თავაზიანად მელაპარაკე, ჟან!

**ჟანი:**: ბრძანება ყოველთვის უხეშად ჟღერს - ახლა შენც გეცოდინება.

**ჟანი:** ჯდება, ფეხებს მაგიდაზე ააწყობს ამოისუნთქებს და ურეკავს კრისტინს. (ვიდეო ქოლი პროექციით)

**კრისტინი:** ვაიმე, რას გავხარ? რა ჯანდაბას აკეთებდი მთელი ღამე?

**ჟანი:**: გავათენე, არ მიძინია- შენ როდის წახვედი

**კრისტინი:** ბოლოს უკვე ვითიშებოდი და მერე კუნძივით ვეგდე

**ჟანი:**: რას აპირებ?

**კრისტინი:** არ გახსოვს ეკლესიაში უნდა წამომყოლოდი

**ჟანი:**: კი მახსოვს, მაგრამ ახლა არ შემიძლია, მკვდარი ვარ

**კრისტინი:** რატომ გაათენე? მწვანე ფერი გაქვს...და რას აკეთებდი?

**ჟანი:**: არაფერი ვიჯექით და ვლაპარაკობდიტ

**კრისტინი:** ვინ და ვინ?

**ჟანი:**: მე...ჟული.. ანა და ვიღაცეები

**კრისტინი:** მაგან ხო არ იცის არაფრის ზომა და წონა..

**ჟანი:**: კრისტინ..მომისმინე...

**კრისტინი:** რა იყო?

**ჟანი:**: რომ დაფიქრდე, ძალიან უცნაურია არა? ჟულიზე გეუბნები...

**კრისტინი:** რითია უცნაური?

**ჟანი:**: ყველაფრით. (პაუზა)

**კრისტინი:** ერთად დალიეთ?

**ჟანი:**: ჰო...

**კრისტინი:** შემომხედე

**ჟანი:**: რა იყო?

**კრისტინი:** კარგი რა...მართლა? არ გრცხვენია? ეს რა მართლა შესაძლებელია?

**ჟანი:**: კი ეგრეა

**კრისტინი:** გრცხვენოდეს

**ჟანი:**: არ მითხრა ახლა რომ ჟულიზე ეჭვიანობ

(პაუზა)

**კრისტინი:** არა...მაგაზე არა ...ანა ან სოფი რომ ყოფილიყვნენ თვალებს ამოგჩიჩქნიდი მაგრამ...ჟულიზე არ ვეჭვიანობ. მომისმინე....მანდ იყავი და მოვალ კარგი?

**ჟანი:**: კარგი

**კრისტინი:** კარგი

(ქოლი დასრულდა - შემოდის ჟული, მოაქვს გალია)

**ჟული:** მზად ვარ.

**ჟანი:**: კრისტინმა დამირეკა.

**ჟული:** მერე?

**ჟანი:**: არაფერი. საშინლად გამოიყურები

**ჟული:** ახლავე დავიბან. ჟან მომისმინე- წავედით, ფული უკვე მაქვს

**ჟანი:**: საკმარისი?

(ჟული ემზადება წასასვლელად)

**ჟული:** თავიდან გვეყოფა.

(გრძელი პაუზები)

**ჟანი:**: მე მგონი მარტო უნდა წახვიდე

**ჟული:** მარტო? საით! არ შემიძლია

**ჟანი:**: როგორ არ შეგიძლია. მერე მამაშენს წერილი გამოუგზავნე და ყველაფერი აღიარე, ოღონდ მე ნუ მახსენებ - თვითონ ვერაფერს ვერ მიხვდება და თანაც ჩემზე თუ გაიგო პრობლემები შემექმნება, შენ ხომ ეს არ გინდა არა?

**ჟული:** ეს როგორ! მარტო როგორ უნდა წავიდე წარმოიდგინე გადაჭედილი მატარებელი, მე მარტო - ყველანი მომაჩერდებიან, არ შემიძლია! შეიძლება გავგიჟდე! თანაც ეს მოგონებები, მატარებელი, ნათესავები, მეგობრები ქალაქიდან გასვლისას...სინანული და დანაშაულის გრძნობა...შეიძლება გავგიჟდე. წამომყევი ძალიან გთხოვ

**ჟანი:**: ჰო კარგი, წამოგყვები. მაგრამ მაშინ ახლავე. ეს არ გვინდა

**ჟული:** ვერ დავტოვებ

**ჟანი:**: ღმერთო ჩემო რას ამბობ! გაგიჟდი ჩიტის გალია უნდა ვატაროთ?

**ჟული:** ეს ერთადერთი ცოცხალი არსებაა რომელსაც ვუყვარვარ. რა სასტიკი ხარ.

**ჟანი:**: დადგი მეთქი ეს სისულელე, ამის დრო არა!

**ჟული:** არა ვერ დავტოვებ, ჯობია მოკლა ვიდრე ასე დავტოვო.

**ჟანი:**: ახლავე რა პრობლემაა..მომეცი აქ

( **ჟანი:** ჩიტს კლავს მოდის ბევრი სისხლი)   
**ჟული:** არა მოიცა! ძალიან არ ატკინო...

**ჟული:** მეც მომკალი! მომკალი....უდანაშაულო არსება ისე მოკალი ხელიც არ აგიკანკალდა..მძულხარ! მეზიზღები!

**ჟანი:**: პისტოლეტით სროლის ნაცვლად ჯობდა ქათმის დაკვლა გესწავლა. წვეთი სისხლის დანახვაზე გული არ წაგივიდოდა

**ჟული:** შენ გგონია სისხლის დანახვას ვერ ვიტან? შენ გგონია სუსტი ვარ? სიამოვნებით ვნახავდი შენს სისხლს, შენს ტვინს ამ კედელზე მისხმულს, ამ სისხლის ტბაში მოცურავე მთელს შენს სქესს, შენი თავის ქალიდან დავლევდი, შენს გადახსნილ მკედრში ფეხებს დავიბანდი და შენს შემწვარ გულს შევჭამდი. შენ გგონია სუსტი ვარ? შენ გგონია, იმიტომ მიყვარხარ რომ ჩემს საშოს შენი თესლი მოსწყურდა? შენ გგონია შენი ნაყოფის ტარება და მისი ჩემი სისხლით გამოკვება მინდა? მინდა გავაჩინო შენი შვილი და შენი გვარი ვატარო? ისე რა გვარი ხარ? შენი გვარი არასოდეს მსმენია...ალბათ საერთოდ არც გაქვს გვარი. მისის დარაჯი ან მისის მენაგვე გავხდებოდი...ძაღლო, ჩემი ყელსაბამი გიკეთია...მსახურო! შენს ტანსაცმელს ჩემი გვარი აწერია! შენ გგონია მშიშარა ვარ და გაქცევა მინდა? არა დავრჩები, მამაჩემი დაბრუნება. აღმოაჩენს რომ მისი სეიფი ღიაა, ფული გამქრალი...მერე ღილაკს დააჭერს და ორ წამში ციხეში აღმოჩნდები. მე ყველაფერს მოვყვები, ყველაფერს! რა კარგია..მალე ყველაფერი დამთავრდება. ნეტა მართლა დამთავრდეს. მამაჩემს შეტევა დაემართება და მოკვდება. ყველასთვის მორჩება ეს ამბავი. სიჩუმე. სიმშვიდე და დასვენება. მის ქონებას ბავშვთა სახლებს გადაურიცხავენ და მუშათა კლასი წუმპეში დაიდგამს გვირგვინს.

**ჟანი:**: ყოჩაღ ჟული! აი ახლა შენი ცისფერი სისხლი ალაპარაკდა

(შემოდის **კრისტინი:** ჟული მივარდება და ჩაეხუტება)

**ჟული:** კრისტინ, მიშველე! გადამარჩინე ამ კაცისგან

**კრისტინი:** ეს რა ხდება აქ? რა საღორეა?

**ჟული:** კრისტინ, შენ ქალი ხარ! ჩემი მეგობარი, ამ ნაძირალას უფრთხილდი.

**ჟანი:**: სანამ გოგონები საუბრობენ, წავალ მოვწესრიგდები

**ჟული:** უნდა მომისმინო, შენ უნდა გამიგო

**კრისტინი:** არა, ასეთი სიბინძურე და გარყვნილება ჩემთვის უკვე მიუღებელია...

**ჟული:** მომისმინე კრისტინ, უბრალოდ მომისმინე და ყველაფერს მოგიყვები

**კრისტინი:** არაფრის ცოდნა არ მინდა

**ჟული:** შენ უნდა მომისმინო მეთქი

**კრისტინი:** რა უნდა მითხრა, რომ ჟანთან რაღაც სისულელები აკეთე? სულ არ მადარდებს ეგ ამბები - მე ეგ არ მეხება მაგრამ თუ იმას ფიქრობ რომ შენთან ერთად წამოვიდეს - ამას არ დავუშვებ

**ჟული:** შეეცადე დამშვიდდე და მომისმინო კრისტინ, არც მე და არც ჟანს აქ დარჩენა არ შეგვიძლია....იცი რა......მოდი, სამივე ერთად გავემგზავროთ! გინდა ჩვენთან ერთად წამოდი! იტალიაში, კომოს ტბაზე სასტუმროს გავხსნით! ევროპას ნახავ!

**კრისტინი:** ამ ყველაფრის მართლა გჯერა?

**ჟული:** არ ვიცი, უკვე აღარაფრის აღარ მჯერა, არაფრის...საერთოდ არაფრის.

(შემოდის **ჟანი:**, კრისტინი მას მიმართავს)

**კრისტინი:** აჰა ესე იგი გაქცევას აპირებდი.

**ჟანი:**: გაქცევას? ეგ ცოტა გადაჭარბებულია. გეგმები ხომ მოისმინე?

**კრისტინი:** მე რას მიპირებდი? მზარეულად უნდა დავუდგე..აი ამ

**ჟანი:**: წესიერად ილაპარაკე როცა შენს უფროსს მოისხენიებ, გასაგებია?

**კრისტინი:** უფროსს??

**ჟანი:**: დიახაც...

**კრისტინი:** ეს არის ჩემი უფროსი? მე რომ მძღოლთან ან დარაჯთან დავწოლილიყავი კიდევ ჰო...

**ჟანი:**: მართალი ხარ, შენ გაგიმართლა და კარგ კაცთან დაიჭირე საქმე.

**კრისტინი:** კარგ კაცთან არა? ეგ კარგი კაცი უფროსის მანქანიდან ბენზინის ტალონებს იპარავს.

**ჟანი:**: ამას შენ მეუბნები? ხო არ დაგავიწყდა, საკანცელარიო ბიუჯეტზე ზედმეტს რომ აფორმებ ხოლმე ?!   
**კრისტინი:** ეკლესიაში მომყვები თუ არა?

**ჟანი:**: არა მიბრძანდი და საკუთარ ცოდვებს მიხედე

**კრისტინი:** სწორედ მაგას ვაპირებ.

**ჟული:** მაგის მართლა გჯერა კრისტინ?

**კრისტინი:** ხო, მართლა მწამს და ეს რწმენა ისეთივე ნამდვილია როგორც ის რომ აი ახლა აქ ვდგავარ.

**ჟული:** ნეტა მეც შენსავით მწამდეს.

**კრისტინი:** ჰო მაგრამ ეს რწმენა ღვთის განსაკუთრებულოი მადლით გადმოდის და ყველას არ ერგება

**ჟული:** მაინც ვის ერგება?

**კრისტინი:** არვიცი, მაგრამ ღმერთი არ გამოარჩევს ცალკეულ ადამიანებს, ის გვასწავლის რომ უკანასკნელნი იქნებიან პირველნი

**ჟული:** ესე იგი, უკანასკნელნი გამოურჩევია

**კრისტინი:** წავედი...თან დაცვასთანაც შევივლი და გავაფრთხილებ დირექტორის დაბრუნებამდე არავინ გაუშვას.

(პაუზა)

**ჟანი:**: სულელი ქალი, ერთ ჩიტს მოყვა ამხელა ამბავი?!

**ჟული:** ჩიტს თავი დაანებე...რამე გამოსავალს ხედავ ამ ამბიდან? რამე დასასრულს

(**ჟანი:** ფულის ჩანთიდან იარაღს იღებს და აწვდის ჟულის. ჟული მიდის ჩანთასთან და იარაღს)

**ჟანი:**: მაგრამ მე ამას არასოდეს ვიზამდი. დაიმახსოვრე, აი ესაა ჩვენს შორის განსხვავება

**ჟული:** ამიტომაც ხარ შენ კაცი და მე ქალი? მაინც რა განსხვავებაა ეს?

(ზარი ორჯერ მკვეთრად დარეკავს. ჟული წამოხტება, **ჟანი:** პიჯაკს ისწორებს.)

**ჟანი:**: დირექტორი დაბრუნდა!

**ჟული:** თავისი სეიფი უკვე აღმოაჩინა?

(ჟანს ტელეფონი ურეკავს)

**ჟანი:**: დიახ, დიახ **ჟანი:** ვარ....დიახ...კარგი ..კარგი..ახლავე, რათქმაუნდა.

**ჟული:** რა თქვა?

**ჟანი:**: ყავა და რაღაც საბუთები მოითხოვა ნახევარ საათში

**ჟული:** როგორ დავიღალე არაფრის თავი აღარ მაქვს, არც სიცოცხლის, არც სინანულის, არც გაქცევის, არც სიკვდილის, მინდა მაგრამ არ შემიძლია...(ლექსი)

ჟული მოულოდნელად ისვრის, სცენაზე რჩება **ჟანი:** რომელსაც ტელეფონი ურეკავს.